П Р О Т О К О Л
от публично обсъждане на отчета за касовото изпълнение на
 бюджета на Община Поморие към 31.12.2025г.

Днес, 12.08.2026г. от 11,00 часа в зала № 2 на Община Поморие се проведе публично обсъждане на отчета за касовото изпълнение на бюджета на Община Поморие към 31.12.2025г.
Присъстваха 15 човека – Иван Алексиев – Кмет на Община Поморие, Янчо Илиев - Зам.-кмет по „Бюджет и финанси“, Пламена Иванова-Тодорова-– Директор на дирекция „БФСД“, Дора Косталова - финансов контрольор в дирекция „БФСД, общински съветници, служители от общинска администрация, граждани.

Г-н Адам Адамов – Председател на Общински съвет – Поморие откри общественото обсъждане на отчета за изпълнение на бюджета и извънбюджетните сметки и фондове на община Поморие за 2025 г., като се позова на чл. 140, ал. 4 от Закона за публичните финанси.
Спазена е разпоредбата за оповестяване на Поканата и обявленията са публикувани на официалния сайт на Общински съвет - Поморие, на официалния сайт на община Поморие, както и на регионалния информационен сайт radiomilena.com.

Г-н Адамов отправи благодарност към г-н Алексиев, в частност към г-н Илиев и към всички служители от отдел „Бюджет и финанси“ за така добре структурираната презентация на самия  отчет на бюджет 2025г.

Г-н Адамов представи отчета на бюджет 2025г, като се позова на краткия вариант на отчета, който е публикуван на официалния сайт на община Поморие /https://www.pomorie.bg/pokana-za-publitchno-obsazhdane-na-ottcheta-za-izpalnenieto-na-byudzheta-na-obshtina-pomorie-za-2025g/   

След приключване на представянето на отчета Председателят даде думата на г-н Алексиев.

Г-н Алексиев благодари на присъстващите в залата общински съветници граждани, които са откликнали на поканата.
 	Също така изрази своите благодарности към г-н Илиев- зам.-кмет “БФ„, към цялата дирекция „БФСД“, към г-жа Дора Косталова, към г-жа Пламена Тодорова и всички служители в администрацията за работата по изготвяне на отчета за касовото изпълнение на бюджета на Община Поморие към 31.12.2025г.

Г-н Алексиев отчете, че община Поморие е финансово стабилна и няма основания за финансови притеснения.
Беше обърнато внимание на сумата, отчетена за разходи за заплати, осигуровки, бяха посочени всички, чиито заплати са в това число: администрацията, всички общински предприятия - ОП „ОГСС“ ОП „БКСРД“, Чистота Поморие, ОП „СО“ с всичките си поделения -  Център за социална рехабилитация, Център за настаняване от семеен тип, Дом за възрастни хора в с. Горица, Център за обществена подкрепа, отговорниците на всички пенсионерски клубове, секретарите на читалищата, които по населени места, всички учители в училищата и детските градини на територията на община Поморие, всички медицински сестри, помощен персонал в тези учебни заведения, всички лекари, медицински сестри, санитари, фелдшери и обслужващ персонал в МБАЛ – Поморие, служителите в галерията, музеите, заплати на общинските съветници.
Г-жа Йорданка Ганчева изрази становище, че е удовлетворена от това, че общината е финансово стабилна. Изказа препоръка града да се развива в посока чист и уреден туристически град.
Последва дискусия в тази връзка. 
Г-н Адамов закри публичното обсъждане на отчета за касовото изпълнение на бюджета на Община Поморие към 31.12.2025г. 

